b'\n_START_ARTICLE_\nKruiku\n_START_SECTION_\nNastanek\n_START_PARAGRAPH_\nPrvi, ki je zagledal mo\xc5\xbenost razvoja klasi\xc4\x8dnega haikuja v kruiku, ga tako poimenoval in uvedel v slovenski pesni\xc5\xa1ki prostor, je \xc4\x8dlan spletnega portala Pesem.si - Mark Mandy \xe2\x80\x93 Yoda.\n_START_SECTION_\nPravila in teme\n_START_PARAGRAPH_\nKruiku izhaja iz haikuja, vendar upodablja druga\xc4\x8dne impresije iz narave in okolice ter avtorjevega do\xc5\xbeivljanja sveta; upodobi nek realen, krut dogodek, stvar, dejanje ali njegovo tragi\xc4\x8dno, neprijetno, grozljivo ali \xc5\xbealostno posledico. Kruiku se izogiba metaforam in je napisan preprosto, brez olep\xc5\xa1av, ponavljanj, rim in drugega pesni\xc5\xa1kega okrasja._NEWLINE_Kruiku stremi k temu, da z odkrito sliko prika\xc5\xbee probleme, te\xc5\xbeave, stiske posameznika in celotne dru\xc5\xbebe v na\xc5\xa1i civilizaciji. Medtem ko tvorec haikuja pri\xc4\x8dakuje, da bralec podo\xc5\xbeivi njegovo dojemanje narave in okolice, avtor kruikuja \xc5\xbeeli z orisanim krutim realnim dogodkom, dejanjem, ali njihovo posledico v bralcu prebuditi ob\xc4\x8dutek nemo\xc4\x8di, odpora, \xc5\xbealosti, bede, usmiljenja, protesta in bralca spodbuja k anga\xc5\xbeiranosti. Spodbuditi \xc5\xbeeli zavedanje, da svet ni vedno lep in da je \xc4\x8das za spremembe:_NEWLINE_Mal\xc4\x8dek jokaje_NEWLINE__NEWLINE_objema preostanek_NEWLINE__NEWLINE_svoje matere_NEWLINE__NEWLINE_(Mark Mandy)_NEWLINE_V\xc4\x8dasih avtor s kruikujem prika\xc5\xbee tudi to, da je tudi sprejemanje krutega sveta in resignacija ob nemo\xc4\x8di del na\xc5\xa1e realnosti:_NEWLINE_Psi\xc4\x8dek ob cesti_NEWLINE__NEWLINE_moli iztegnjen jezik_NEWLINE__NEWLINE_v svoje mo\xc5\xbegane_NEWLINE__NEWLINE_(Mark Mandy)_NEWLINE_Opomba: kruiku s psi\xc4\x8dkom je prvi objavljeni kruiku, 20. 11. 2009 na spletnem portalu pesem.si in je natisnjen v zborniku PESEM SI 2010 (str. 71, Velike La\xc5\xa1\xc4\x8de: Zavod za razvijanje ustvarjalnosti)._NEWLINE_Ni nujno, da je kruiku resni\xc4\x8den, da ga je avtor v \xc5\xbeivo videl, sre\xc4\x8dal ali do\xc5\xbeivel. Lahko nastane v avtorjevi domi\xc5\xa1ljiji, ob gledanju novic na televiziji, pri branju \xc4\x8dasopisa, brskanju po spletu itd., predvidevanju posledic svetovnih in intimnih dogajanj \xe2\x80\xa6 vendar pa mora biti realen:_NEWLINE_V vodnjaku de\xc4\x8dek_NEWLINE__NEWLINE_s pu\xc5\xa1\xc4\x8dico v golem hrbtu_NEWLINE__NEWLINE_plava mrtvaka._NEWLINE__NEWLINE_(Mark Mandy)\n_START_SECTION_\nIzjeme\n_START_PARAGRAPH_\nIzjeme v odstopanju pri formi so dopustne, \xc4\x8de se z dodajanjem ali odvzemanjem zlogov dose\xc5\xbee ve\xc4\x8dja sporo\xc4\x8dilnost:_NEWLINE_Prometna nesre\xc4\x8da- (6)_NEWLINE__NEWLINE_med zme\xc4\x8dkanimi trupli (7)_NEWLINE__NEWLINE_ni pijanega krivca. (6)_NEWLINE__NEWLINE_(Mark Mandy)'